37. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 15 της 2/9 Ιαν. 1987 (ΦΕΚ Α΄  2) Ρύθμιση θεμάτων πρόσληψης προσωπικού στο Δημόσιο και στους λοιπούς φορείς του Δημόσιου Τομέα. Αναστέλλεται, προσωρινά, η ισχύς των διατάξεων των Πράξεων του Υπουργικού Συμβουλίου αριθ. 23/83, 83/83, 35/84, 100/84 και 17/84 πράξης, της Τριμελούς Επιτροπής Υπουργών, με τις οποίες επιτρέπεται σήμερα η πρόσληψη των παρακάτω κατηγοριών προσωπικού με απόφαση του αρμόδιου Υπουργού. α)Προσωπικού που προσλαμβάνεται από όλους τους Φορείς του Δημόσιου Τομέα για την κάλυψη εποχιακών ή άλλων περιοδικών αναγκών.  β)Προσωπικού των Οργανισμών Τοπικής Αυτοδιοίκησης και των ΝΠΔΔ, ΝΠΙΔ, Οργανισμών και Επιχειρήσεων που εποπτεύουν οι ΟΤΑ. γ)Προσωπικού που προσλαμβάνεται με σχέση εργασίας ιδιωτικού δικαίου ορισμένου χρόνου σύμφωνα με τις διατάξεις του άρθρ. 2 του Νόμ. 1057/80 και του Κεφ. Β΄ του Νόμ. 993/1979 όπως τροποποιήθηκε με το άρθρ. 9 του Νόμ. 1476/1984, σε νομικά πρόσωπα δημοσίου και ιδιωτικού δικαίου που εποπτεύονται από το Υπουργείο Υγείας, Πρόνοιας και Κοινωνικών Ασφαλίσεων. δ)Προσωπικού που προσλαμβάνεται με οποιαδήποτε σχέση εργασίας από ΝΠΔΔ και ΝΠΙΔ που εποπτεύονται από το Υπουργείο Υγείας, Πρόνοιας και Κοινωνικών Ασφαλίσεων σε θέσεις και με τους όρους που προβλέπουν οι κείμενες διατάξεις. Από τις διατάξεις των παρ. γ και δ εξαιρείται το ιατρικό, νοσηλευτικό και παραϊατρικό προσωπικό, για την πρόσληψη του οποίου εξακολουθεί να ισχύει το υφιστάμενο νομικό καθεστώς, (Νόμ. 1320/83, 35/84 πράξη του Υπουργικού Συμβουλίου και 17/84 πράξη της Τριμελούς Επιτροπής Υπουργών). (Αντι για τη σελ. 324,47(γ) Σελ. 324,47(δ) Τεύχος 1114-Σελ. 31 Προσλήψεις στο Δημόσιο Τομέα 2.Ε.γ.37 